## Pravilnik za proizvode od kristalnog stakla

### NN 135/2005 (14.11.2005.), Pravilnik za proizvode od kristalnog stakla

# MINISTARSTVO GOSPODARSTVA, RADA I PODUZETNIŠTVA

**2528**

Na temelju članka 17. Zakona o zaštiti potrošača
(»Narodne novine«, br. 96/03 i članka 5. Zakona o
tehničkim zahtjevima za proizvode i ocjeni sukladnosti (»Narodne novine«, br. 158/03) ministar gospodarstva rada i poduzetništva
donosi

## PRAVILNIK

### ZA PROIZVODE OD KRISTALNOG STAKLA

Članak 1.

Ovim Pravilnikom se propisuju tehnički zahtjevi
za sastav, te označivanje proizvoda od kristalnog stakla, navedenih u Dodatku
I. ovoga Pravilnika, kao i metode za određivanje kemijskih i fizikalnih
svojstava vrsta kristalnog stakla, navedenih u Dodatku II. ovoga Pravilnika, a
koji pripadaju tarifnoj oznaci 70.13 Carinske tarife.

Članak 2.

Proizvodi iz članka 1. ovoga Pravilnika mogu se
stavljati na tržište samo ako opisi navedeni u stupcu (b) Dodatka I. imaju
odgovarajuća svojstva navedena u stupcima (d), (e), (f) i (g) Dodatka I. ovoga
Pravilnika.

Članak 3.

(1) Proizvod iz članka 1. ovoga Pravilnika
označen jednim od opisa navedenim u stupcu (b) Dodatka I. ovoga Pravilnika mora
imati odgovarajući identifikacijski simbol, koji je prikazan i opisan u
stupcima (h) i (i) Dodatka I. ovoga Pravilnika.

(2) Ako robna marka, naziv poduzeća ili bilo
koji drugi natpis sadrži kao glavni dio, kao pridjev ili u korijenu opis
naveden u stupcima (b) i (c) Dodatka I. ovoga Pravilnika ili opis koji bi mogao
navesti da ga se zamijeni s opisima navedenim u stupcima (b) i (c) Dodatka I.
ovoga Pravilnika, neposredno ispred robne marke, naziva ili natpisa mora
stajati vidljivi natpis, koji obuhvaća:

a) opis proizvoda, ako taj proizvod ima
svojstva, navedena u stupcima (d) – (g) Dodatka I. ovoga Pravilnika

b) izjavu o preciznim svojstvima proizvoda, ako
taj proizvod nema svojstva navedena u stupcima (d) – (g) Dodatka I. ovoga
Pravilnika

Članak 4.

Opisi i identifikacijski simboli navedeni u
Dodatku I. ovoga Pravilnika, mogu se nalaziti na istoj etiketi.

Članak 5.

Kod postupaka provjere da opisi navedeni u
stupcu (b) i identifikacijski simboli navedeni u stupcu (h) Dodatka I. ovoga Pravilnika
odgovaraju svojstvima navedenim u stupcima (d) – (g) Dodatka I. ovoga
Pravilnika, primjenjuju se samo metode, koje su propisane u Dodatku II. ovoga
Pravilnika.

Članak 6.

Kada nadležno inspekcijsko tijelo utvrdi da
proizvodi od kristalnog stakla iz članka 1. ovoga Pravilnika ne zadovoljavaju
zahtjeve ovoga Pravilnika, proizvođač ili njegov ovlašteni predstavnik
registriran u Republici Hrvatskoj, odnosno uvoznik, dužni su uskladiti proizvod
s odredbama ovoga Pravilnika.

Kada proizvođač ili njegov ovlašteni predstavnik
registrirani u Republici Hrvatskoj, odnosno uvoznik ne postupi na način kako je
to propisano u stavku 1. ovoga članka, nadležno inspekcijsko tijelo mora
poduzeti sve odgovarajuće mjere da spriječi stavljanje na tržište takvog
proizvoda ili mora osigurati da se taj proizvod povuče sa tržišta.

Članak 7.

Odredbe ovoga Pravilnika ne odnose se na
proizvode koji su namijenjeni za izvoz u treće zemlje.

Članak 8.

Inspekcijski nadzor nad stavljanjem proizvoda iz
članka 1. ovoga Pravilnika na tržište u nadležnosti je inspekcijskih tijela,
sukladno s člankom 105. Zakona o zaštiti potrošača i članka 14. Zakona o
tehničkim zahtjevima za proizvode i ocjeni sukladnosti, u skladu s njihovim
djelokrugom.

Članak 9.

Nakon pristupa Republike Hrvatske Europskoj
uniji, »naziv proizvođač ili njegov ovlašteni predstavnik registriran u
Republici Hrvatskoj,« zamjenjuje se nazivom »proizvođač ili njegov ovlašteni
predstavnik registriran u Zajednici«.

Članak 10.

Ovaj Pravilnik stupa na snagu osmog dana od dana
objave u »Narodnim novinama«, a primjenjuje se od 1. siječnja 2006.

Klasa: 018-04/00-01/03

Urbroj: 526-01-04-546

Zagreb, 1. kolovoza
2005.

Ministar

**Branko Vukelić**, v. r.

DODATAK I.

POPIS VRSTA KRISTALNOG STAKLA

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | Svojstva | | | | Označavanje | |
| Br. | Opis vrste | Obrazloženje | Metalni oksidi (%) | Gustoća | Indeks loma zraka | Površinska tvrdoća | Oblik simbola | Napomena |
| -a- | -b- | -c- | -d- | -e- | -f- | -g- | -h- | -i- |
| 1 | KRISTAL S VISOKIM SADRŽAJEM OLOVA | Opis može biti slobodno korišten, kod bilo koje zemlje podrijetla ili zemlje odredišta.  Iznos postotka se odnosi na sadržaj olovnog oksida. | PbO ≥ 30 % | ≥ 3.00 | x |  | ![](dodatni/355936.gif) | Okrugla oznaka. Boja: zlatna  Ø ≥ 1 cm |
| 2 | OLOVNI KRISTAL | PbO ≥ 24% | ≥ 2.90 | x |  |
| 3 | KRISTALNO STAKLO (KRISTALIN) | Opis smije biti korišten samo na jeziku ili jezicima zemlje u kojoj se roba stavlja na tržište.  Izuzetak:  Na njemačkom tržištu prodaje se prešano staklo koje sadrži 18% PbO i ima gustoću od najmanje 2.70 pod nazivom »PRESSBLEIKRISTALL« ili »BLEIKRISTALL – GEPRESST« (velikim slovima) | Zn  BaO  PbO  K2O  Samostalno ili skupno  ≥ 10% | ≥ 2.45 | nD ≥ 1..520 |  | ![](dodatni/355937.gif) | Kvadratna oznaka. Boja: srebrna  Stranica:  ≥ 1 cm |
| 4 | KRISTALNO STAKLO | BaO  PbO  K2O  Samostalno ili Skupno  ≥ 10% | ≥ 2.40 |  | Vickers -550 ± 20 | ![](dodatni/355938.gif) | Oznaka u obliku istostraničnog trokuta. Boja: srebrna Stranica:  ≥ 1 cm |

 \_\_\_\_\_\_
x x nD≥1.520
Kao kriterij za dodatno ispitivanje proizvoda (u vrijeme uvoza).

DODATAK II

METODE ZA ODREĐIVANJE
KEMIJSKIH I FIZIKALNIH SVOJSTAVA VRSTA KRISTALNOG STAKLA

1.
KEMIJSKE ANALIZE

**1.1.
BaO i PbO**

1.1.1.   Određivanje kombinacije BaO +
PbO

Izvažite 0,5 grama stakla u prahu s preciznošću ±0,0001 grama i stavite ga u platinasti lončić. Navlažite vodom i dodajte 10 mililitara
15-postotne otopine sumporne kiseline i 10 mililitara fluorovodične
kiseline. Zagrijavajte u pješčanoj kupelji sve dok ne počne izlaziti bijeli
dim. Ostavite da se ohladi i još jednom ponovite postupak s 10 mililitara fluorovodične kiseline. Zagrijavajte sve dok se opet ne
pojavi bijeli dim. Ostavite da se ohladi, a potom isplahnite rubove posude
vodom. Zagrijavajte sve dok se opet ne pojavi bijeli dim. Ostavite da se
ohladi, pažljivo dodajte 10 mililitara vode, a potom prelijte u
400-mililitarsku čašu. Posudu više puta isplahnite s 10-postotnom sumpornom
otopinom i istom otopinom razrijedite mješavinu na 100 mililitara. Neka vrije
2-3 minute. Ostavite stajati tijekom noći.

Ocijedite kroz lončić za filtriranje stupnja poroznosti 4, a ostatak u lončiću
isplahnite s 10-postotnom otopinom sumporne kiseline, a zatim još dva do tri
puta etilnim alkoholom. Jedan sat sušite u pećnici na temperaturi od 150
stupnjeva. Izvažite BaSO4 + PbSO4.

1.1.2.   Određivanje BaO

Izvažite 0,5 grama stakla u prahu s preciznošću ±0,0001grama i stavite ga u platinasti lončić. Navlažite vodom i dodajte 10 mililitara fluorovodične kiseline i 5 mililitara perklorne
kiseline. Zagrijavajte u pješčanoj kupelji, sve dok ne počne izlaziti bijeli
dim.

Ostavite da se ohladi i dodajte još 10 mililitara fluorovodične
kiseline. Zagrijavajte sve dok se opet ne pojavi bijeli dim. Ostavite da se
ohladi, a rubove posude isplahnite destiliranom vodom. Opet zagrijavajte sve
dok se ne ispari gotovo do suhe tvari. Dodajte 50 mililitara 10-postotne klorovodične kiseline i za ubrzavanje otapanja polako
zagrijavajte. Prenesite u 400-mililitarsku čašu i vodom razrijedite na 200
mililitara. Uzavrite, a zatim kroz otopinu uvodite vodikov sulfid. Kada se
talog olovnog sulfida spusti na dno posude, prestanite uvoditi vodikov sulfid.
Procijedite kroz fini filter papir, operite hladnom
vodom, zasićenom vodikovim sulfidom.

Filtrat uzavrite, a zatim, ako je to potrebno, isparavanjem mješavinu umanjite
na 300 mililitara. Vrućoj mješavini dodajte 10 mililitara 10-postotne otopine
sumporne kiseline. Odložite s plamenika i ostavite stajati barem četiri sata.

Procijedite kroz fini filter papir, papir, operite hladnom. Precipitat (talog) pecite na 1050 stupnjeva i izvažite BaSO4.

**1.2.
Određivanje ZnO**

Nakon izlučivanja BaSO4 isparavajte filtrate, tako da
njihovu količinu umanjite na 200 mililitara. Neutralizirajte amonijakom u prisutnosti
indikatora metila crvenog i dodajte 20 mililitara N/10 sumporne kiseline.
Uravnotežite pH vrijednost na 2 (pH metar) dodavanjem N/10 sumporne kiseline
ili proizvoljno N/10 natrijevog hidroksida i na
hladnom

sedimentirajte cinkov sulfid uz uvođenje vodikovog
sulfida. Precipitat ostavite stajati četiri sata, a zatim ga položite na fini filter papir. Operite otopinom hladne vode, zasićene
vodikovim sulfidom. Precipitat na filteru otopite na
taj način da ga prelijete s 25 mililitara vruće otopine 10-postotne klorovodične kiseline. Filter
ispirite vrućom vodom toliko dugo dok ne dobijete količinu od 150 mililitara.
Neutralizirajte amonijakom u prisutnosti lakmusovog papira, a zatim dodajte 1-2
grama tvrdog urotropina kojim ćete otopinu neutralizirati
na približnu pH vrijednost 5. Dodajte nekoliko kapljica svježe pripremljene
0,5-postotne vodene otopine ksilenol narančastog i titrirajte s N/10 otopinom Complexona
III sve dok se ružičasta boja ne izmijeni u limun žutu.

**1.3.
Određivanje K2O**

Taloženjem i vaganjem kalijevog tetrafenilborata.

Postupak: Nakon drobljenja i prosijavanja 2 grama stakla primiješamo 2
mililitra koncentrirane HNO3,

15 mililitara NClO4

25 mililitara HF

u platinastoj posudi u vodenoj kupelji, a zatim i u
pješčanoj kupelji. Nakon što su se izlučile guste pare perklorne
kiseline (postupak nastavite do sušenja), razrijedite s 20 mililitara vruće
vode i 2-3 mililitra koncentrirane HCl.

Prenesite u 200-mililitarsku čašu s mjeračem, potrebnu količinu uravnotežite
destiliranom vodom.

Reagensi: 6-postotna otopina natrijevog tetrafenilborata:
otopite 1,5 grama reagensa u 250 mililitara destilirane vode. Blagu uzmućenost,
koja je ostala, riješit ćete dodanim 1 gramom hidratiziranog
aluminijevog oksida. Protresite pet minuta, profiltrirajte, i pritom pazite da
prvih 20 mililitara ponovno profiltrirate.

Otopina za ispiranje za precipitat: Pripremite malo kalijeve soli precipitacijom
u otopini s približno 0,1 grama KCl na 50 mililitara
N/10 HCl u koju uz miješanje dolijevajte otopinu tetrafenilborata sve dok se precipitacija ne zaustavi.
Profiltrirajte kroz stakleni filtar. Operite destiliranom vodom. U sušionici
sušite na sobnoj temperaturi. Zatim dodajte 20-30 miligrama iste soli u 250
mililitara destilirane vode. S vremena na vrijeme promiješajte. Nakon trideset
minuta dodajte 0,5 – 1 grama hidratiziranog
aluminijevog oksida. Miješajte nekoliko minuta. Profiltrirajte.

Postupak: Uzmite alikvotni dio pripravka kiseline,
koji odgovara približno 10 miligrama K2O. Razrijedite na približno 100
mililitara. Dok blago miješate, polako dodajte otopinu reagensa, približno 10
mililitara na predviđenih 5 miligrama K2O. Ostavite stajati najduže petnaest
minuta, a zatim profiltrirajte kroz izvagani stakleni filtar čija poroznost
treba biti između 3 i 4 stupnja. Operite otopinom za ispiranje. Sušite trideset
minuta na temperaturi od 120 stupnjeva. Pretvorbeni faktor za K2O je 0,13143.

**1.4.
Tolerancije**

± 0,1 u apsolutnoj vrijednosti za svako određivanje. Ako nam analiza dade nižu
vrijednost (30, 24 ili 10%) unutar tolerancije, uzima se prosjek barem tri
analize. Ako je taj prosjek veći ili istovjetan 29.95, 23.95, odnosno 9.95
staklo mora biti svrstano u vrstu koja odgovara 30, 24 i 10%.

2.
FIZIKALNO ODREĐIVANJE

**2.1.
Gustoća**

Metoda hidrostatičke ravnoteže s preciznošću ± 0,01. Uzorak od barem 20 grama
izvažemo na zraku i izvažemo potopljen u destiliranu vodu na temperaturi od 20
stupnjeva.

**2.2.
Indeks lomljivosti svjetlosti**

Indeks mjerimo na refraktometru s preciznošću ±
0,001.

**2.3.
Mikrotvrdoća**

Tvrdoća po Vickersu mjeri se po standardu

ASTM E 92-65 (ispravak 1965), odnosno

BS 3828:1973:1973-02-28 Titel E – Specification
for crystal glass, odnosno

SIST EN 6507-1:1998 Metalni materijali – Test tvrdoće po Vickersu
1. dio: Metoda testiranja (ISO 6507-1:1997).

pritom se koristi opterećenje od 50 grama i uzima prosjek petnaest mjerenja.

Pravilnik, NN 135/2005-2528